شەفەق نیوز/ سەندیکای کراکارەیل هەرێم کوردستان، ئمڕوو سێشەممە، خەوەردا لە مردن و زەخمداری شمارەیگ کراکار مەوقەی ڕمیان بینایگ ک هالەژیر کارکردن لە یەکیگ لە کۆمەڵگەیل لە پارێزگای سلێمانی.
چالاک رەئوف نەقیب کراکارەیل لق سلێمانی وە ئاژانس شەفەق نیوز وت: " کراکاریگ مردیە و شمارەیگتر زەخمداربۊنە، لە ئمڕوو شەوەکی لەئەنجام رمیان یەکیگ لە بینایەیل ک هالەژیر کارکردن لە کۆمەڵگەی " تو سپی" نیشتەجیی ک کەفێدە بان ری مێرگەپان لە دەوروگەرد پارێزگای سلێمانی".
رەئوف وتیش، "هێزەیل ئەمنی تەرمەگە ئەرا پزشک یاسایی کلکردنە، و زەخمدارەیلە ئەرا خەسخانە بردنە".
